Anjuana orelstrigo

Anjuana orelstrigo (Otus capnodes) estas malgranda specio de strigoj en la familio Strigedoj kaj genro Otus. Ĝi troviĝas kiel endemio de la insulo Anjuano, Komoroj.

Aspekto
La Anjuana orelstrigo troviĝas en grizaj kaj ruĝbrunaj kolorfazoj kaj havas tre malgrandajn oreltufojn kompare kun aliaj orelstrigoj. La griza formo estas fulgogriza kun fajnaj flavecbrunaj strioj sur la kapo kaj kolo, malhelbruna vizaĝo kun fajnaj strioj kaj brunaj subaj partoj kun tre fajnaj brunaj strioj kaj vermikulaĵoj. La vosto kaj flugilplumoj estas fulgogrizaj. La ruĝecbruna formo estas pli bruna kaj la markado pli kontrastas kun la plumaro. Korpolongo estas 15 cm kaj la enverguro estas 45 cm.

Voĉo
La krio de la Anjuana orelstrigo estas distinga longedaŭra fajfo, kiu ofte ripetiĝas kun mallongaj paŭzoj. Ĝi estis komparita al la "pi-u" krio de la arĝenta pluvio. La loka nomo estas "badanga".

Distribuado kaj habitato
La Anjuana orelstrigo troviĝas nur sur la insulo Anjuano, kie ĝi troviĝas en la restantaj fragmentoj de indiĝenaj ĉirkaŭaĵaj arbaroj, degraditaj arbaroj kaj plantejoj. Ĝi ŝajne dependas de grandaj arboj situantaj sur krutaj deklivoj kun kavaĵoj por nestado kaj ripozado.

Kutimaro 
Malmulto estas konata, sed ĝi verŝajne nestas kaj ripozas en arbaj kavaĵoj kaj manĝas ĉefe insektojn.

Konservostatuso
Ĉi tiu specio estis retrovita en junio 1992, post manko de registroj devenantaj de 1886. Ĝi havas laŭtaksan populacion de malpli ol 400. Ĝi estas klasifikita kiel "Dastre Endanĝerigita" ĉar ĝia teritorio estas limigita al tia malgranda areo, kiu rapide senarbariĝas. Tamen, pli postaj analizoj poste malaltigis ĝin al statuso de Endanĝerigita specio. Bristol Conservation kaj The Science Foundation nuntempe faris esplorojn sur la insulo por determini kiom da strigoj restas.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.

 Eksteraj ligiloj 

BirdLife Species Factsheet

Kategorio:Strigedoj
Kategorio:Birdoj de Afriko
Kategorio:Komoroj